cyanic-selkie/wikianc huggingface dataset:
প্রাগৈতিহাসিক সঙ্গীত
কানাডা
কয়েক হাজার বছর ধরে, কানাডায় বিভিন্ন সংস্কৃতির আদিবাসী জনগণ বিভিন্ন এবং বেশ কয়েকটি বড় ভাষা গোষ্ঠীকরণ বাস করে আসছে। আদিবাসী সম্প্রদায়ের প্রত্যেকটির নিজস্ব অনন্য সংগীত ঐতিহ্য ছিল (এবং রয়েছে)। জপ - গানের ব্যাপক জনপ্রিয়তা রয়েছে, এরা অনেক অভিনয়কারী বিভিন্ন ধরনের বাদ্যযন্ত্র ব্যবহার করে। তারা ইউরোপীয়রা দেশত্যাগের মাধ্যমে আমেরিকা আসার আগে হাজার হাজার বছর ধরে তাদের যন্ত্র তৈরিতে হাতে থাকা উপকরণগুলি ব্যবহার করত। তারা লাউ এবং পশুর শিংগুলিকে ঝুনঝুনিতে পরিণত করে যাতে খোদাই করা হয় এবং সুন্দরভাবে আঁকা নকশা আঁকা হয়। বনভূমিতে  তারা শিং এবং কাঠ খোদাই করে বার্চবার্ক এর সাথে ড্রামস্টিক্স তৈরি করেছিল।   ড্রামস সাধারণত খোদাই করা কাঠ এবং প্রাণী চামড়া দিয়ে তৈরি হত। এই বাদ্যযন্ত্রগুলি গান এবং নাচের পটভূমি তৈরি করতো।
গ্যোটে ইনস্টিটিউট
গ্যোটে ইনস্টিটিউট (, GI, "Goethe Institute") বিশ্বব্যাপী কর্মরত ১৫৯টি সংগঠনের জার্মানির একটি অলাভজনক জার্মান সাংস্কৃতিক সম্প্রদায়। এটি মূলতঃ জার্মান ভাষার বৈশ্বিক প্রসারপূর্বক জার্মানির সাথে বহিঃবিশ্বের সম্পর্কের উন্নয়ন ও উদ্বুদ্ধকরণের মাধ্যম হিসেবে সাংস্কৃতিক বিনিময় এবং পারস্পরিক সম্পর্ক সুদৃঢ়ভাবে গড়ে তোলার বাহক হিসেবে প্রতিষ্ঠিত হয়েছে। ২,৪৬,০০০জনের কাছাকাছি মানুষ প্রতিবছর এই জার্মান কোর্সে অংশগ্রহণ করে।
এটি জার্মান কবি ও কূটনীতিজ্ঞ ইয়োহান ভল্ফগাং ফন গ্যোটে-এর অনুসারে নামকরণ করা হয়েছে। এই গ্যোটে সংগঠনটি স্বায়ত্তশাসিত এবং রাজনৈতিকভাবে স্বাধীন।
সংগঠন এবং এর কেন্দ্রগুলির অংশীদার হল সরকারী এবং বেসরকারী সাংস্কৃতিক প্রতিষ্ঠান, ফেডারেল রাজ্য, স্থানীয় কর্তৃপক্ষ এবং বাণিজ্য জগৎ। গ্যোটে সংগঠনটির সামগ্রিক বাজেটের বেশিরভাগই জার্মান পররাষ্ট্র অফিস এবং জার্মান প্রেস অফিস থেকে বার্ষিক অনুদান নিয়ে গঠিত। পররাষ্ট্র দপ্তরের সঙ্গে সম্পর্ক সাধারণ চুক্তি দ্বারা পরিচালিত হয়। স্পনসর এবং পৃষ্ঠপোষক, অংশীদার এবং বন্ধুদের কাছ থেকে স্ব-উৎপন্ন আয় এবং অবদান গ্যোটে-ইনস্টিটিউটের কাজের পরিধি বিস্তৃত করে তুলেছে।
সংগঠন
গ্যোটে-ইনস্টিটিউট প্রধানত জার্মানির জাতীয় সরকার দ্বারা অর্থায়ন করা হয়, এবং এটিতে প্রায় ১,০০ কর্মচারী রয়েছে এবং এসবের মোট ব্যয় প্রায় ৩৬৬মিলিয়ন ইউরো, যার অর্ধেকেরও বেশি ভাষা কোর্স টিউশন এবং পরীক্ষার ফি থেকে আসে। জার্মানির শিক্ষক হতে ইচ্ছুক বিদেশী শিক্ষার্থীদের জন্য গ্যোটে-ইনস্টিটিউট টিউশন মওকুফ সহ বৃত্তি প্রদান করে। এই বৃত্তিগুলির জন্য নির্বাচনের মানদণ্ডগুলির একটি হল সামাজিক বা আর্থিক প্রয়োজন।
অনলাইন এবং ব্লেন্ডেড লার্নিং কোর্স
গ্যোটে-ইনস্টিটিউটে ই-লার্নিং-এর সুবিধাও প্রদান করা হয়। প্রকৃতপক্ষে, ২০২০ সালে সংঘটিত কোভিড-১৯ মহামারীর ফলস্বরূপ যখন অধিকাংশ সরকার তাদের নাগরিকদের উপর ঘরে থাকো এবং/বা ঘর-হতে-কাজ লকডাউন আরোপ করে, তখন জার্মান ভাষা-শিক্ষা চালিয়ে রাখার জন্য গ্যোটে-ইনস্টিটিউট সিঙ্গাপুর ব্লেন্ডেড ভাষা কোর্স-এর প্রবর্তন করে। গ্যোটে-ইনস্টিটিউট সিঙ্গাপুর-এর অনুসারে, ব্লেন্ডেড শিক্ষাকে নিম্নরূপ বর্ণনা করেছেন: "ব্লেন্ডেড শিক্ষা একইসাথে দুটো সুবিধা প্রদান করে: অনলাইন ক্লাসের নমনীয়তা এবং শ্রেণীকক্ষে শিক্ষক এবং দলের সাথে সরাসরি সংলাপ। কম্পিউটারে তোমরা পঠন, লিখন, এবং শ্রবণের অনুশীলন করা যায়, এবং ফোরামে অন্যান্য ছাত্রদের সাথে মিশতে পারবে। ভার্চুয়াল শ্রেণীর সময়, তোমরা যেসব কথোপকথন এবং শ্রবণ দক্ষতা শিখেছ সেগুলো প্রয়োগ করতে পারবে। এই কোর্সে ৫০% স্ব-অধ্যয়ন ৫০% ক্লাসের সাথে মিশ্রণ আছে।"
স্বীকৃতি
২০০৫ খ্রিষ্টাব্দে, আলিয়ঁস ফ্রঁসেজ, সোসাইটি সোচেটা দান্তে আলিগেরি, ব্রিটিশ কাউন্সিল, ইনস্টিটিউটো সারভেনটেস, এবংইনস্টিটিউটো কামিওসের সঙ্গে গ্যোটে-ইনস্টিটিউট-কে আদান-প্রদান এবং মানবিকতাতে কৃতিত্বের জন্য প্রিন্সেস অফ্ আসটুরিাস পুরস্কার প্রদান করা হয়েছে।
২০০৭ সালে, জার্মান ভাষার ক্ষেত্রে কাজের জন্য এটি বিশেষ কনরাড ডুডেন পুরস্কার প্রাপ্ত করে।
বানৌজা পদ্মা
বাংলাদেশ নৌবাহিনীর দুটি জাহাজ বানৌজা পদ্মা নাম বহন করে:
হিন্দ কা লাল
হিন্দ কা লাল একটি বলিউড চলচ্চিত্র। এটি ১৯৪০ সালে মুক্তি পেয়েছিল। ছবিটি পরিচালনা করেছিলেন হোমি ওয়াদিয়া ও রামজি আর্য। এতে অভিনয় করেছেন রাধারানী, সরদার মনসুর, বোমান শ্রফ, মিঠু মিয়ান এবং গুলশান। সংগীত পরিচালনা করেছেন মাধবলাল দামোদর মাস্টার।
নন্দাদেবী
নন্দা দেবী ভারতের দ্বিতীয় সর্ব্বোচ্চ শৃঙ্গ।
জয় মল্ল
জয় মল্ল ছিলেন মল্লভূমের (মল্ল রাজবংশ) প্রতিষ্ঠাতা আদি মল্লের পুত্র এবং মল্লভূমের দ্বিতীয় রাজা।
ইতিহাস
চন্দের (২০০৪) মতে, আদি মল্ল ৬৯৪ খ্রিস্টাব্দ থেকে ৭১০ খ্রিস্টাব্দ পর্যন্ত ষোল বছর রাজপ্রাসাদে রাজত্ব করেছিলেন। তার মৃত্যুর পর তার ছেলে জয় মল্ল রাজা হন।
জয় মল্ল তার সাহসিকতা এবং সামরিক দক্ষতার জন্যও বিখ্যাত ছিলেন, যা অনুমিতভাবে তার বাবার অনুরূপ ছিল।
অয়েস্টাডিয়ন
অয়েস্টাডিয়ন কার্লসৌ পার্কের নিকটবর্তী জার্মানির ক্যাসেলের একাধিক-ব্যবহৃত স্টেডিয়াম । এটি বেশিরভাগ ফুটবল ম্যাচগুলির জন্য ব্যবহৃত হয় এবং এটি কেএসভি হেসেন ক্যাসেলের হোম স্টেডিয়াম। স্টেডিয়ামটি ১৮,০০০ মানুষ্কে ধারণ করতে সক্ষম। এটি ১৯৫৩ সালের ২৩ আগস্ট উন্মুক্ত করা হয় এবং ১৯৮৩-১৯৯৩ এবং ২০০৬-২০০৮ এর মধ্যে সংস্কার করা হয়েছিল।
ই. পুগাঝেন্ডি
'''ই. পুগাঝেন্ডি''' একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৮৯, ১৯৯৬ এবং ২০০১ সালের নির্বাচনে কুডলোর আসন থেকে দ্রাবিড় মুন্নেত্র কড়গমের প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন।  তার বাবা ইরে. এলামবজুঠি একজন ডিএমকে রাজনীতিবিদ ছিলেন।
হিন্দুস্তান হামারা (১৯৪০-এর চলচ্চিত্র)
হিন্দুস্তান হামারা ১৯৪০ সালে রাম দারিয়ানী পরিচালিত বলিউড চলচ্চিত্র।
১৭৯৮
১৭৯৮ গ্রেগরীয় বর্ষপঞ্জির একটি সাধারণ বছর।
অক্টোবর-ডিসেম্বর
1751 – 1800
সিএসএ টি২০ চ্যালেঞ্জ
সিএসএ টি২০ চ্যালেঞ্জ বা স্পনসরজনিত কারণে বেটওয়ে টি২০ চ্যালেঞ্জ হল ক্রিকেট সাউথ আফ্রিকা পরিচালিত দক্ষিণ আফ্রিকার ঘরোয়া টি২০ ক্রিকেট লিগ। ২০০৩–০৪ মরসুমে প্রথম অনুষ্ঠিত হয়েছিল।
২০০৭–০৮ মরসুমে অতিরিক্ত দল হিসেবে জিম্বাবুয়ে অংশগ্রহণ করেছিল। ২০১৮–১৯ মরসুমে সিএসএ ঘোষণা করে যে, এটিই হবে এই প্রতিযোগিতার শেষ মরসুম। এই সময়ে দক্ষিণ আফ্রিকায় ঘরোয়া ক্রিকেটে বদল আনার চেষ্টা করা হয়েছিল।   তাছাড়া ফ্র্যাঞ্চাইজ ক্রিকেট লিগ ম্যাজান্সি সুপার লিগ শুরু হলে এই প্রতিযোগিতা পরিচালনায় সংকট সৃষ্টি হয়।
আবার ২০২০-এ, কোভিড-১৯ মহামারীর জন্য ম্যাজান্সি সুপার লিগ বাতিল ঘোষিত হলে, সিএসএ টি২০ চ্যালেঞ্জ অনুষ্ঠিত হয়। ২০২১ সাল থেকে ম্যাজান্সি সুপার লিগ এই প্রতিযোগিতার সাথে জুড়ে যায়।
ফলাফল
নোট
শূর মল্ল
শূর মল্ল মল্লভূমের অষ্টম রাজা ছিলেন। তিনি ৭৭৫ থেকে ৭৯৫ খ্রিস্টাব্দ পর্যন্ত শাসন করেছিলেন। তিনি সুর মল্ল নামেও পরিচিত পরিচিত ছিলেন।
ইতিহাস
শূর মল্ল মেদিনীপুরের বাগদি এলাকা জয় করেন এবং এটিকে মল্লভূমের অন্তর্ভুক্ত করেন।
গুগল
গুগল এলএলসি (Google LLC) বা গুগল লিমিটেড লায়াবেলিটি কোম্পানি ইন্টারনেটভিত্তিক সেবা ও পণ্যে বিশেষায়িত একটি আমেরিকান বহুজাতিক প্রযুক্তি কোম্পানি। স্ট্যানফোর্ড বিশ্ববিদ্যালয়ে পিএইচডি ছাত্র থাকাকালীন  ল্যারি পেজ ও সের্গেই ব্রিন ১৯৯৮ সালের ৪ই সেপ্টেম্বর গুগল নির্মান করেন। গুগলের ১৪ শতাংশ  শেয়ার তাদের এবং বিশেষ সুপারভোটিং ক্ষমতার মাধ্যমে ৫৬ শতাংশ স্টকহোল্ডারকে নিয়ন্ত্রণ করে। ৪ ই সেপ্টেম্বর, ১৯৯৮ সালে তারা গুগলকে প্রাইভেট কোম্পানি হিসেবে অন্তর্ভুক্ত করেন। গুগল আগস্ট ১৯, ২০০৪ সালে ইনিশিয়াল পাবলিক অফারিং (আইপিও) দেয় ও গুগলপ্লেক্স নামে মাউন্টেইন ভিউতে তাদের নতুন সদরদপ্তরে স্থানান্তরিত হয়। আগস্ট ২০১৫ সালে গুগল এর বিভিন্ন কার্যক্রম আলফাবেট ইনকর্পোরেটেড নামে সমন্বিত করার পরিকল্পনার কথা জানায়। আলফাবেটের প্রধান অধীনস্থ সংগঠন হিসেবে আলফাবেটের ইন্টারনেট কার্যক্রম পরিচালনা করবে। পুনর্গঠনের সমাপনী অংশ হিসেবে ল্যারি পেজ সুন্দর পিচাইকে গুগলের প্রধান নির্বাহী কর্মকর্তা হিসেবে  প্রতিস্থাপন করেন। (ল্যারি পেজ এখন আলফাবেটের প্রধান নির্বাহী কর্মকর্তা)
গুগলের প্রধান সেবা গুগল সার্চ ছাড়াও নতুন পণ্য, অধিগ্রহণ ও অংশীদারত্বের সাথে সাথে কোম্পানিটির দ্রুত প্রসার হয়। কাজ ও প্রোডাক্টিভিটি সেবা (গুগল ডক, শিট ও স্লাইড), ইমেইল (জিমেইল/ইনবক্স), সময়সূচী ও সময় ব্যবস্থাপক (গুগল ক্যালেন্ডার), ক্লাউড স্টোরেজ (গুগল ড্রাইভ), সামাজিক যোগাযোগ মাধ্যম (গুগল+), ইন্সট্যান্ট ম্যাসেজিং ও ভিডিও চ্যাট (গুগল এলো/ডুও/হ্যাংআউট), অনুবাদক (গুগল ট্রান্সলেট), মানচিত্র (গুগল ম্যাপস/ওয়েজ/আর্থ/স্ট্রিট ভিউ), ভিডিও ভাগাভাগি (ইউটিউব), নোট নেওয়া (গুগল কিপ), এবং ছবি ব্যবস্থাপক (গুগল ফটোজ) প্রভৃতি উল্লেখযোগ্য উদাহরণ।
গুগল সারা পৃথিবীতে বিভিন্ন ডেটা সেন্টারে প্রায় এক মিলিয়ন সার্ভার চালায় ও ৫.৪ বিলিয়নের বা ৫০০কোটির উপর অনুসন্ধানের অনুরোধ এবং প্রায় ২৪ পেটাবাইট ব্যবহারকারী কর্তৃক তৈরী ডেটা প্রক্রিয়াকরণ করে প্রতিদিন   । ২০০৯ সালের সেপ্টেম্বর অনুযায়ী এলেক্সা আমেরিকার সবচেয়ে বেশি ব্যবহার করা ওয়েবসাইটের তালিকায় স্থান দেয় গুগলকে। এছাড়াও গুগলের অন্যান্য আন্তর্জাতিক সাইট যেমন ইউটিউব, ব্লগার এবং অরকুট সেরা একশটি সাইটে স্থান পায়। ব্রান্ড্য তাদের ব্রান্ড ইকুইটি ডাটাবেজে গুগলকে ২য় স্থান দেয় । গুগলের আধিপত্য বিভিন্ন সমালোচনার জন্ম দিয়েছে যেমন কপিরাইট, গোপনীয়তা এবং সেন্সরশিপ প্রভৃতি ।
ইতিহাস
১৯৯৬ সালে গবেষণা প্রকল্প হিসাবে ক্যালিফোর্নিয়ার স্ট্যানফোর্ড বিশ্ববিদ্যালয়ের দুজন পিএইচডি কোর্সের ছাত্র ল্যারি পেইজ ও সের্গেই ব্রিন এর কাজ শুরু করেন। ঐ সময়ের অনুসন্ধান ইন্জিনগুলো ফলাফলকে বিন্যাস করত কত বার একটি বিষয়কে অনুসন্ধান ইন্জিন পাতায় এনেছে সেই ভিত্তিতে। তাদের তত্ত্ব ছিল তখনকার কৌশলগুলোর চেয়ে নতুন কৌশলে কোনো একটা অনুসন্ধান ইঞ্জিন বানানো, যেটি ওয়েবসাইটগুলোর মধ্যেকার পারস্পরিক সম্পর্ক বিশ্লেষন করে ফলাফল দেখায়, তাহলে আরো ভাল ফলাফল পাওয়া যাবে । তারা একে পেজর‍্যাঙ্ক হিসেবে আখ্যায়িত করেন। এই পদ্ধতিতে একটি ওয়েব সাইটের পাতাগুলো কতটুকু সম্পর্কযুক্ত (অনুসন্ধান টার্মের সাথে) এবং ঐ পাতাগুলো কতটুকু গুরুত্বপূর্ণ তা বিবেচিত হয় যা আসল সাইটের সাথে সংযুক্ত থাকে ।
পেজ এবং ব্রিন শুরুতে নতুন অনুসন্ধান ইঞ্জিনের নাম রাখে "ব্যাকরাব",  কারণ এই ব্যবস্থায় সাইটের ব্যাকলিংকগুলো যাচাই করা হত ঐ সাইট কত গুরুত্বপূর্ণ তা নির্ধারণ করার জন্য। পরবর্তীতে তারা নাম পরির্বতন করে গুগল রাখে, যা আসলে ভুল বানানে লিখা "googol"   থেকে এসেছে। এটি দিয়ে বোঝানো হত একটি সংখ্যার পেছনে একশত শূন্য। এরপর তা নাম হিসেবে নির্বাচন করা হয় কারণ তারা অনুসন্ধান ইঞ্জিনের বিশাল পরিমাণ তথ্য প্রদানের ব্যপারটিকে গুরুত্ব দিতে চেয়েছিলেন। প্রথমত, গুগল স্ট্যানফোর্ড ইউনির্ভাসিটির ওয়েবসাইটের অধীনে চলত যার ঠিকানা ছিল google.stanford.edu এবং z.stanford.edu  ।
ডোমেইন নাম গুগল নিবন্ধিত করা হয় ১৫ই সেপ্টেম্বর, ১৯৯৭ সালে এবং কর্পোরেশন হিসেবে আত্মপ্রকাশ করে ৪ঠা সেপ্টেম্বর, ১৯৯৮ সালে। এটি চালানো হত তাদের এক বন্ধুর গ্যারেজ থেকে যার নাম ছিল সুজান ওজচিচকি । তিনি ম্যানলো পার্ক, ক্যালিফোর্নিয়ার ক্রেইগ সিলভারস্টাইনে থাকতেন। প্রথম নিয়োগপ্রাপ্ত ব্যক্তিটি ছিল স্ট্যানফোর্ডের ফেলো পিএইচডি ডিগ্রি প্রাপ্ত একজন ছাত্র।
২০১১ সালের মে মাসে, প্রথমবারের মত এক মাসে গুগলে ইউনিক ভিজিটর এক বিলিয়ন পার হয় । যা ছিল ২০১০ সালের মে মাসের থেকে ৮.৪ ভাগ বেশি। ২০১৩ সালের জানুয়ারিতে, গুগল ঘোষণা করে এটি $৫০ বিলিয়ন বার্ষিক আয় করে ২০১২ সালে । যা গত বছরের চেয়ে ১২ বিলিয়ন বেশি।
১৯৯৮ সালের ৪ সেপ্টেম্বর ল্যারি পেইজ ও সের্গেই ব্রিন একটি প্রাইভেট লিমিটেড কোম্পানি হিসেবে গুগল প্রতিষ্ঠা করেন। ২০০৪ সালের ১৯শে আগস্ট এটি পাবলিক লিমিটেড কোম্পানিতে পরিণত হয়। সময়ের সাথে নিত্যনতুন পণ্য ও সেবা যোগ করে গুগল প্রতিনিয়ত নিজেদের আকার ও উপযোগিতা বাড়িয়ে তুলতে সক্ষম হয়েছে। একই সাথে নতুন কোম্পানি কিনে নিজেদের সাথে একীভূতকরণ, ভিন্ন প্রতিষ্ঠানের সাথে অংশীদারত্ব ও বিজ্ঞাপন জগতে নিজেদের অবস্থানকে সুদৃঢ়ীকরণের মাধ্যমে নিজেদের বহুমুখিতাকে সমৃদ্ধ করেছে। ফলে তথ্য খোঁজার পাশাপাশি বর্তমানে ইমেইল, সামাজিক নেটওয়ার্কিং, ভিডিও শেয়ারিং, অফিস প্রোডাক্টিভিটি, প্রভৃতি বিষয়ে গুগলের সেবা রয়েছে।
অর্থায়ন, ১৯৯৭ এবং আইপিও, ২০০৪
upright|thumb|গুগলের প্রথম উৎপাদন সার্ভার। গুগলের সার্ভারগুলো কম মূল্যের হার্ডওয়ার দিয়ে তৈরী অব্যাহত রাখে।
গুগলের প্রথম অর্থায়ন করা হয় ১৯৯৮ সালের আগস্টে, এ্যান্ডি ব্যাকওলশাইম $১০০,০০০ টাকা প্রদান করেন গুগল যৌথ মালিকানায় যাবার পূর্বে। তিনি সান মাইক্রোসিস্টেম নামক প্রতিষ্ঠানের সহ-প্রতিষ্ঠাতা ছিলেন। ১৯৯৯ সালের শুরুর দিকে ব্রিন এবং পেজ যখন স্নাতক ছাত্র ছিলেন, তারা দেখেন যে অনুসন্ধান ইঞ্জিনটি তৈরী করতে প্রচুর সময় লাগছিল এবং তাদের পড়ালেখার প্রতি মনোযোগ বিঘ্নিত হচ্ছে। তারা সিদ্ধান্ত নিয়ে এক্সাইট সিইও জর্জ বেলের কাছে যান এবং তার কাছে $১ মিলিয়ন দামে বিক্রির প্রস্তাব করেন। তিনি প্রস্তাবটি নাকচ করে দেন। পরে এক্সাইটের একজন মূলধন প্রদানকারী বিনোদ খোসলা এর সমালোচনা করেন এবং ব্রিন এবং পেজের সাথে $৭৫০,০০০ পর্যন্ত দরাদরি করেন। ১৯৯৯ সালের ৭ই জুন একটি $২৫ মিলিয়নের অর্থায়ন ঘোষণা করা হয় যাতে প্রধান বিনিয়োগকারী হিসেবে মূলধন সরবরাহকারী প্রতিষ্ঠান ক্লাইনার পারকিনস কওফিল্ড এবং বেয়ারস ও সিকোইয়া ক্যাপিটাল অর্ন্তভূক্ত ছিল।
গুগলের আইপিও ছাড়া হয় পাচঁ বছর পর ২০০৪ সালের ১৯শে আগস্ট। এই সময়ের মধ্যে ল্যারি পেজ, সের্গেই ব্রিন এবং এরিক স্কমিডট একসাথে গুগলে ২০ বছর কাজ করার জন্য সম্মত হন। কোম্পানীটি ১৯,৬০৫,০৫২টি শেয়ার প্রতিটি $৮৫ বাজারে ছাড়ে। শেয়ারগুলো অনলাইন নিলাম ব্যবস্থায় বিক্রি করা হয়। এই ব্যবস্থাটি তৈরী করেন মরগান ষ্টানলি এবং ক্রেডিট সুইস যারা চুক্তিটির আন্ডাররাইটার ছিলেন। $১.৬৭ বিলিয়নের বিক্রয়ের ফলে গুগলের বাজার মূলধন দাড়ায় ২৩ বিলিয়নেরও বেশি । ২০১৪ সালের জানুয়ারি নাগাদ এর বাজার মূলধন বেড়ে দাড়ায় ৩৯৭ বিলিয়ন । প্রধান শেয়ারের প্রায় ২৭১ মিলিয়ন শেয়ার গুগলের নিজস্ব নিয়ন্ত্রণে থাকে এবং অনেক গুগল কর্মীই এতে দ্রুত মিলিয়নিয়ার হয়ে যায়। গুগলের আইপিও ছাড়ার পূর্বেই ইয়াহু! কিছু গুগলের শেয়ার পেয়েছিল। পরবর্তীতে আইপিও ছাড়লে ইয়াহু! এতে লাভবান হয় ৮.৪ মিলিয়ন শেয়ার থেকে।
গুগল শেয়ার ছাড়ার পর ধারণা করা হয়েছিল গুগলের কোম্পানী সংস্কৃতিতে পরিবর্তন আসতে পারে । যেহেতু কোম্পানীর নির্বাহীরা রাতারাতি মিলিয়নিয়ার হয়ে যাবে। সেহেতু কর্মীদের সুযোগ-সুবিধা কমিয়ে আনার জন্য শেয়ারহোল্ডারদের চাপ থাকবে বলে মনে করা হয়। এই প্রতিক্রিয়ার জন্য সহপ্রতিষ্ঠাতা সের্গেই ব্রিন এবং ল্যারি পেজ শেয়ার হোল্ডারদের নিশ্চিত করেন যে কোম্পানির সংস্কৃতি পরিবর্তন হবে না । ২০০৫ সালে দি নিউ ইয়র্ক টাইমস সহ অন্যান্য উৎসের খবরে মতামত দেয়া হয় যে গুগল তার এন্টি-কর্পোরেট ও নো ইভল আদর্শ হারিয়ে ফেলেছে    । কোম্পানির ব্যতিক্রম এই সংস্কৃতি ধরে রাখতে গুগল একজন প্রধান কালচার অফিসার নিয়োগ করেন। তিনিই আবার মানব সম্পদের পরিচালকের কাজ করেন। তার দ্বায়িত্ব হল কোম্পানি যে সত্যিকারের মূল্যবোধ ও সংস্কৃতি নিয়ে গড়ে উঠেছিল তা বজায় রাখা । গুগল তার প্রাক্তন কর্মীদের কাছ থেকে লিঙ্গ বৈষম্য ও বয়সের বৈষম্য করা নিয়ে বিতর্কিত হয়েছিল  । ২০১৩ সালে একটি শ্রেনীর বিরুদ্ধে ব্যবস্থা নেয়া হয় সিলিকন ভ্যালিতে অবস্থিত হাই-টেক কোম্পানীগুলোর বিরুদ্ধে যাতে গুগলও ছিল। এই ব্যবস্থা নেয়া হয়েছিল বিতর্কিত "কোল্ড কল" অবস্থার জন্য। এর ফলে নিয়োগকৃত এই সব কর্মীদের নো কোল্ড কল চুক্তির আওতায় নিয়ন্ত্রণে আনা হয়।
আইপিও ছাড়ার পর গুগলের শেয়ার কার্যক্রম ভাল চলে। ২০০৭ সালের ৩১শে অক্টোবর প্রথম বারের মত শেয়ারের দাম দাড়ায় $৭০০ । এর কারণ হিসেবে প্রাথমিকভাবে অনলাইন বিজ্ঞাপনের বিক্রয় এবং আয়ের বাজারকে ধরা হয় । শেয়ারের এই উর্ধগতি একক বিনিয়োগকারীর জন্য । কোম্পানিটি নাসডাক শেয়ার বাজারে টিকার চিহ্ণের সাথে "GOOGL" ও "GOOG"নামে এবং ফ্র্যাংকফুট স্টক বাজারে টিকার চিহ্ন নিয়ে GGQ1 নামে অর্ন্তভুক্ত হয়। ২০১৫ সালের চতুর্থ ভাগে এই সব টিকার চিহ্নগুলো এলফাবেট ইনককে নির্দেশ করে যা গুগলের হোল্ডিং কোম্পানি।
বিকাশ
১৯৯৯ সালের মার্চে, ক্যালিফোর্নিয়ার পালো অল্টোতে কোম্পানীটি তাদের অফিস সরিয়ে নেয়, যেখানে অনেক প্রথম সারির প্রযুক্তি প্রতিষ্ঠান তাদের কাজ শুরু করেছিল । পরবর্তী বছরে পেজ এবং ব্রিনের আপত্তি সত্ত্বেও বিজ্ঞাপন-অর্থায়ন ভিত্তিক অনুসন্ধান ইন্জিনের সূচনা করা হয় । গুগল অনুসন্ধান কিওয়ার্ড ভিত্তিক বিজ্ঞাপন বিক্রি শুরু করে । অনুসন্ধান পাতার দ্রুততা ও পরিষ্কার দৃষ্টি নন্দন রাখার জন্য বিজ্ঞাপনগুলো লেখা ভিত্তিক রাখা হয়। কিওয়ার্ড বিক্রি করা হত নিলাম দর এবং কতটি ক্লিক পড়ে তার উপর ভিত্তি করে, নিলাম শুরু হত পাঁচ সেন্ট ক্লিক প্রতি দরে।
কিওয়ার্ড ভিত্তিক বিজ্ঞাপন বিক্রির এই মডেল প্রথমে Goto.com থেকে আসে যা ঐ ক্ষেত্রে প্রথম সারির ছিল। এটি আইডিয়াল্যাবের বিল গ্রস কর্তৃক তৈরী । যখন কোম্পানীটি তাদের নাম পরিবর্তন করে ওভারচার সার্ভিসেস রাখে, তখন এটি গুগলের বিরুদ্ধে তাদের পে-পার-ক্লিক এবং নিলাম পদ্ধতির পেটেন্ট নকল করার অভিযোগ আনে। পরবর্তীতে ওভারচার সার্ভিস ইয়াহু! কিনে নেয় এবং নাম পরিবর্তন করে ইয়াহু! অনুসন্ধান মার্কেটিং রাখে। মামলাটি কোর্টের বাইরে সমঝোতা করা হয়; গুগল তার কিছু সাধারণ শেয়ার ইয়াহু! কোম্পানীকে প্রদান করে বিনিময়ে তারা লাইসেন্স পায় পদ্ধতিটি ব্যবহারের।
২০০১ সালে গুগল পেজর‍্যাঙ্কের জন্য পেটেন্ট নেয় । পেটেন্টটি প্রাতিষ্ঠানিকভাবে স্ট্যানফোর্ড বিশ্ববিদ্যালয়ের নামে বরাদ্দ করা হয় এবং লরেন্স পেজকে এর উদ্ভাবক হিসেবে দেখানো হয়। ২০০৩ সালে, প্রাতিষ্ঠানিক কার্য বৃদ্ধির ফলে কোম্পানিটি একটি অফিস কমপ্লেক্স লিজ নেয় সিলিকন গ্রাফিক্স থেকে যেটির ঠিকানা ছিল ১৬০০ এম্পিথিয়েটার পার্কওয়ে, মাউন্টেন ভিউ, ক্যালিফোর্নিয়া । এই কমপ্লেক্সটি পরবর্তীতে গুগলপ্লেক্স হিসেবে পরিচিত হয়। এটির অভ্যন্তরীন নকশা করেন ক্লিভ উইলকিনসন। তিন বছর পরে গুগল এই জায়গাটি কিনে নেয় $৩১৯ মিলিয়নে । কিন্তু সেই সময়ের মধ্যেই "গুগল" তাদের নাম প্রতিদিনের ভাষায় যোগ করে ফেলতে সক্ষম হয়েছে। যার ফলে মেরিয়াম-ওয়েবস্টার কলেজিয়েট ডিকশনারি এবং অক্সফোর্ড ইংরেজি অভিধান একে একটি ক্রিয়া হিসেবে অভিধানে যোগ করে।
অসম্ভব জনপ্রিয়তা প্রাপ্ত গুগল ইন্জিনের ব্যবহারকারীরা তাদের নিজেদেরকে "গুগলিষ্ট" হিসেবে ডাকা শুরু করে, এমনকি একে বিভিন্ন ধর্মের মত "গুগলিজম" হিসেবে আখ্যায়িত করা হয় । গুগলের অনুসারিরা একটি অলাভজনক অনলাইন প্রতিষ্ঠান পায় যা "দি চার্চ অব গুগল" একটি ওয়েবসাইট, যেখানে তারা উপাসনা করে এই বিশাল অনুসন্ধান ইন্জিনকে । দ্যা নিউইয়র্ক টাইমস এই বিষয়টিকে "ইজ গুগল গড?" শিরোনামে আলোচনা করে তাদের "মতামত" বিষয়শ্রেণীতে । ইন্টারনেটে অনেক ব্লগ রয়েছে যেখানে গুগলকে কেন ঈশ্বরতুল্য তার কারণ উল্লেখ্য আছে।
২০১৩ পরবর্তী
গুগল নতুন কোম্পানী ক্যালিকো শুরু করার ঘোষণা দেয় ১৯শে সেপ্টেম্বর, ২০১৩ সালে যা পরিচালিত হবে এ্যাপলের চেয়ারম্যান আর্থার লেভিনসনের দ্বারা। দাপ্তরিক উন্মুক্ত ব্যাখায় বলা হয় "স্বাস্থ্য এবং কল্যানভিত্তিক" কোম্পানিটির মূল দৃষ্টি থাকবে "বৃদ্ধ ও এর সঙ্গে সম্পর্কিত রোগের" প্রতি।
২০১৩ সালেই এ্যালায়েন্স ফর এফোরডেবল ইন্টারনেট (A4AI) চালু করা হয় এবং গুগল এই সরকারি এবং বেসরকারি প্রতিষ্ঠানের মিলিতরূপের একটি অংশ।ফেসবুক, ইন্টেল কর্পোরেশন এবং মাইক্রোসফট। স্যার টিম বার্নার্স-লি একে পরিচালিত করেন। এই সংস্থার উদ্দেশ্য হল ইন্টারনেট ব্যবহারকে সকলের হাতের নাগালে আনা এবং বৈশ্বিক উন্নয়নকে প্রশ্বস্ত করা। কারণ মাত্র ৩১% লোক অনলাইনে প্রবেশ করতে পারে পুরো পৃথিবী জুড়ে। গুগল ইন্টারনেট প্রবেশের দাম কমাতে সাহায্য করবে যাতে তারা ইউএন ব্রডব্যান্ড কমিশনের বিশ্বব্যাপি ৫% মাসিক আয়ের লক্ষ্যের নিচে নেমে আসে।
২০১৩ সালের তৃতীয় ভাগের সামগ্রিক আয়ের রিপোর্টে দেখা যায় ১৪.৮৯ বিলিয়ন ডলার আয় হয়েছে যা আগের ভাগের চেয়ে ১২% বেশি। গুগলের ইন্টারনেট ব্যবসায় এক্ষেত্রে যোগায় ১০.৮ বিলিয়ন যার সাথে আরো ছিল ব্যবহারকারীদের বিজ্ঞাপনে ক্লিকের হার।
২০১৩ সালের নভেম্বরে গুগল ঘোষণা করে নতুন ১ মিলিয়ন বর্গ ফিটের (৯৩০০০ বর্গ.মি) অফিস স্থাপনের যা হবে লন্ডনে এবং সম্ভাব্য উন্মুক্তের সাল হিসেবে ২০১৬ সালকে ধরা হয়। নতুন অফিসে প্রায় ৪৫০০ চাকুরীজিবীর কর্মসংস্থান হবে এবং ব্রিটেনের সবচেয়ে বড় বাণিজ্যিক সম্পদ কেনার ইতিহাস হয়ে থাকবে।
২০১৪ সালের অক্টোবরে, ইন্টারব্রান্ড সূচক অনুযায়ী গুগল ছিল দ্বিতীয় সবোর্চ্চ মূলবান ব্রান্ড পুরো পৃথিবীতে যার মূল্যমান ছিল প্রায় ১০৭.৪ বিলিয়ন ডলার। মিলওয়ার্ড ব্রাউনের অন্য একটি রির্পোটে গুগলকে প্রথম স্থানে রাখা হয়।
বিজ্ঞাপন
গুগলের ৯৯% আয় আসে বিজ্ঞাপন খাত থেকে । ২০০৬ অর্থবছরে, কোম্পানী জানায় ১০.৪৯২ বিলিয়ন বিজ্ঞাপন থেকে এবং লাইসেন্স ও অন্যান্য খাত থেকে ১১২ মিলিয়ন আয় হয় । গুগল অনলাইন বিজ্ঞাপন বাজারে বিভিন্ন নতুন মাত্রা যোগ করে এবং অন্যান্যদের তুলনায় এগিয়ে থাকে। ডাবলক্লিক কোম্পানীর প্রযুক্তি ব্যবহার করে গুগল ব্যবহারকারীদের আগ্রহ অনুযায়ী বিজ্ঞাপন দিয়ে থাকে । গুগল এন্যালিটিকস এমন একটি প্রযুক্তি যা ওয়েব সাইটের মালিকগন ব্যবহার করে থাকেন কোথায় এবং কীভাবে মানুষ তাদের ওয়েব সাইট ব্যবহার করে থাকেন, উদাহরণ সরূপ বলা যায়, কোন পৃষ্ঠার সকল লিংকের মধ্যে কোনগুলোতে ক্লিক বেশি পড়েছে তা জানা যায় ক্লিক রেটের মাধ্যমে । গুগল দুটি পদ্ধতিতে তাদের বিজ্ঞাপনগুলো বিভিন্ন থার্ড-পার্টি ওয়েব সাইটে রাখার সুযোগ দেয়। গুগলের এ্যডওয়ার্ডস এর মাধ্যমে বিজ্ঞাপন প্রদানকারীরা কস্ট পার ক্লিক অথবা কস্ট পার ভিউ দুটির একটি ব্যবহার করে গুগল নেটওর্য়াকে বিজ্ঞাপন দিতে পারে। আরেকটি পদ্ধতিতে, যা গুগল এ্যাডসেন্স নামে পরিচিত, ওয়েব সাইট মালিকরা তাদের ওয়েব সাইটে বিজ্ঞাপনগুলো দেখাতে পারেন এবং তা থেকে অর্থ উপার্জন করতে পারেন (প্রতিবার বিজ্ঞাপনে ক্লিক পড়লে)।
এই প্রোগ্রামের একটি বড় অসুবিধা সেই সাথে সমালোচনার বিষয় হল গুগলের ক্লিক ধোঁকাবাজি ধরতে না পারা যেমন যখন কোন ব্যক্তি বা কোন স্বয়ংক্রিয় স্ক্রীপ্ট বিজ্ঞাপনে আগ্রহ ব্যতীত ক্লিক করবে এবং গুগল তার জন্য বিজ্ঞাপন প্রদানকারীকে অর্থ দিবে। ২০০৬ সালের শিল্প সংবাদে দাবি করা হয় ক্লিকের প্রায় ১৪-২০ ভাগই অবৈধ । অধিকন্তু, গুগলের অনুসন্ধান এর মধ্যে অনুসন্ধান বাদানুবাদের কারণ হয়, যার কারণ গুগলের অনুসন্ধান বক্স কোন ওয়েব সাইটের বিষয়াদি খুজতে ব্যবহার করা হয়। খুব দ্রুতই খবর প্রকাশ হয় যে যখন এই ধরনের অনুসন্ধান চালানো হয় তখন ফলাফল পৃষ্ঠায় প্রতিযোগী কোম্পানীগুলোর বিজ্ঞাপন ভেসে ওঠে যা ব্যবহারকারীদের তাদের ওয়েব সাইটে আকৃষ্ট করে । ২০০৮ সালের জুনে গুগল ইয়াহুর সাথে বিজ্ঞাপন চুক্তি স্বাক্ষর করে যার মাধ্যমে ইয়াহু গুগলের বিজ্ঞাপন গঠন করবে তার ওয়েব সাইটে। দুটি কোম্পানীর মধ্যে মৈত্রী স্থাপন সম্ভব হয়নি মার্কিন বিচার বিভাগের এন্টিট্রাস্ট আইনের কারণে। ফলে ২০০৮ সালে গুগল তার চুক্তি থেকে সরে আসে।
গুগল তাদের নিজেদের পণ্যের বিজ্ঞাপন করতে একটি ওয়েব সাইট ছাড়ে যার নাম ডেমো স্লাম, এটি তৈরী করা হয় গুগলের বিভিন্ন পণ্যের প্রযুক্তি ডেমো বা সাময়িকভাবে দেখানোর জন্য। প্রতি সপ্তাহে দুটি দল প্রতিযোগিতা করে গুগলের প্রযুক্তিকে নতুনভাবে দেখানোর জন্য।
অনুসন্ধান ইঞ্জিন
"গুগল অনুসন্ধান" একটি ওয়েব ভিত্তিক অনুসন্ধান ইঞ্জিন, কোম্পানীর সবচেয়ে জনপ্রিয় সেবা। ২০০৯ সালের নভেম্বরে কমস্কোরের প্রকাশ করা একটি বাজার জরিপে বলা হয় গুগল আমেরিকার বাজারে প্রধান অনুসন্ধান ইঞ্জিন যার বাজার অংশীদারী ছিল ৬৫.৬ শতাংশ । গুগল বিলিয়নেরও বেশি ওয়েব পাতার সূচি রাখে যাতে ব্যবহারকারীরা যে তথ্য খুজছে তা পায়। এর জনপ্রিয়তা থাকা স্বত্তেও বিভিন্ন প্রতিষ্ঠান এর সমালোচনা করে। ২০০৩ সালে, দ্য নিউ ইয়র্ক টাইমস গুগলের সূচির বিরুদ্ধে অভিযোগ আনে যে তারা ওয়েব পাতা এবং বিষয়বস্তু ক্যাশ করে রাখায় তা কপিরাইট লঙ্গন করার সামিল । এই ঘটনায় (ফিল্ড বনাম গুগল এবং পার্কার বনাম গুগল ), আমেরিকার নেভাদা জেলা আদালত গুগলের পক্ষে রায় দেয়। অধিকন্তু, ২৬০০: দ্য হ্যাকার কোয়ার্টালী একটি শব্দের তালিকা এনে অভিযোগ করে যে গুগল ইনস্টান্ট সেবা সেগুলো অনুসন্ধান করে না । গুগল ওয়াচ গুগলের পেজ র‍্যাংকিং এ্যালগরিদমের সমালোচনা করে বলেছে এগুলো নতুন ওয়েব সাইটগুলোর সহায়ক নয় বরং পুরনো প্রতিষ্ঠিত ওয়েব সাইটকেই গুরুত্ব দেয় এবং জোর দাবি করে যে গুগলের সাথে এনএসএ এবং সিআইএর যোগাযোগ রয়েছে । সমালোচনা স্বত্তেও গুগল তার সেবা বাড়িয়ে চলে যেমন ছবি অনুসন্ধান ইঞ্জিন, গুগল নিউজ অনুসন্ধান, গুগল ম্যাপস এবং আরো অনেক। ২০০৬ সালের শুরুর দিকে গুগল নতুন সেবা গুগল ভিডিও শুরু করে যার মাধ্যমে ব্যবহারকারীরা ভিডিও আপলোড, দেখতে এবং খুজঁতে পারবে । ২০০৯ সালে, গুগল ভিডিওতে আপলোড কমে আসে কারণ তারা অনুসন্ধানের প্রতি জোর দেয় । এমনকি গুগল ডেস্কটপের জন্য গুগল ডেস্কটপ তৈরী করে যা দিয়ে যে কেউ তার নিজের ডেস্কটপে অনুসন্ধান চালাতে পারবেন। গুগল অনুসন্ধানে সম্প্রতি যে বিষয়টি যোগ হয়েছে তা হল ফ্রি প্যাটেন্ট এবং ট্রেডমার্ক অনুসন্ধান। গুগল এবং ইউনাইটেড স্টেটস প্যাটেন্ট এ্যন্ড ট্রেডমার্ক অফিস অংশীদারত্বের ফলে এই সুবিধা পাওয়া যাচ্ছে।
অন্য একটি বির্তকমূলক অনুসন্ধান সেবা হল গুগল বুকস সেবা। কোম্পানীটি বিভিন্ন বইয়ের পাতা স্ক্যান করে আপলোড করে। এতে কিছু কিছু বইয়ের পাতা সীমাবদ্ধ আকারে দেখানো হয় এবং কিছু কিছু ক্ষেত্রে পুরোটাই। ২০০৫ সালে, লেখক সমিতি যারা ৮০০০ আমেরিকান লেখকের হয়ে কাজ করেন, তারা নিউ ইয়র্ক সিটি আদালতে গুগলের বিরুদ্ধে একটি মামলা করেন। পরবর্তীতে ২০০৯ সালে গুগল পুনর্সম্পাদন করে এই সেবায় এতে আমেরিকা, যুক্তরাজ্য, অস্ট্রেলিয়া এবং কানাডার লেখকদের বই খুবই সীমিত আকারে স্ক্যান করে প্রকাশ করা হয় । অধিকন্তু, প্যারিস আদালত ২০০৯ সালের শেষের দিকে "লা মার্টিনিয়ার" সম্পাদন করা কাজ গুগলের ডেটাবেস থেকে মুছে ফেলতে আদেশ জারি করে । আমাজন ডট কমের সাথে প্রতিযোগিতা করতে গুগল নতুন বইগুলোর ডিজিটাল সংস্করণ ছাড়ার পরিকল্পনা নেয় । ২০১০ সালের ২১ জুলাই, বিং অনুসন্ধান ইঞ্জিনকে টেক্কা দিতে, ছবির থাম্বনেইলে মাউস পয়েন্টার রাখলে বড় হয় এমন একটি বৈশিষ্ট্য যোগ করে। ২০১০ সালেরই ২৩ জুলাই আরেকটি বৈশিষ্ট্য যুক্ত করা হয়, বিভিন্ন ইংরেজি শব্দের সংজ্ঞা সংবলিত পাতা যা অনুসন্ধান দিলে লিঙ্কগুলো উপরে দেখা যায় । সেবার মান আরো বাড়াতে, ২০১১ সালের মার্চে গুগল অ্যালগরিদম পরির্বতন করা হয় ।
উৎপাদনশীল প্রোগ্রাম
জিমেইল গুগলের একটি ফ্রি ওয়েবমেইল সেবা, ১ এ্রপ্রিল ২০০৪ সালে এটি শুরু করা হয়েছিল শুধুমাত্র আমন্ত্রন নির্ভর বেটা প্রোগ্রাম হিসেবে। ৭ই ফেব্রুয়ারি ২০০৭ সালে জনগনের কাছে উন্মুক্ত করা হয় । সেবাটি বেটা সংস্করন থেকে ৭ই জুলাই ২০০৯ সালে মূল প্রোগ্রামে আসে যখন এটার প্রায় ১৪৬ মিলিয়ন মাসিক ব্যবহারকারী ছিল । সেবাটি ছিল প্রথম অনলাইন ইমেইল সেবা যার সাথে ছিল ১ গিগাবাইট সংরক্ষণের জায়গা। এটিই প্রথম ইমেইল সেবা যেখানে ইন্টারনেট ফোরামের মত একই ইমেইলগুলোকে একসাথে রাখা হয় । সেবাটি এখন গুগলের অন্যান্য এ্যাপ্লিকেশনের সাথে ভাগাভাগি করে ১৫ গিগাবাইট পর্যন্ত সংরক্ষণের জায়গা প্রদান করে যা পরে ২০ গিগাবাইট থেকে ১৬ টেরাবাইট পর্যন্ত বর্ধিত করা যায় যার জন্য প্রতি এক গিগাবাইটে ০.২৫ ডলার প্রতি বছর ফি দিতে হয়।
জিমেইল আজাক্স ব্যবহার করে, যা কিনা একটি প্রোগ্রামিং কৌশল যেটি ব্যবহার করে ব্রাউজারকে রিফ্রেশ করা ছাড়াই কাজ করা যায় । স্টিভ বালমার, লিজ ফিগারোআ, মার্ক রাসছ এবং গুগল ওয়াচের সম্পাদক গুগলের গোপনীয়তা নিয়ে সমালোচনা করেন। কিন্তু গুগল দাবি করে একাউন্টের মালিক ছাড়া অন্য কেউ ইমেইলে কি পাঠানো হয়েছে তা পড়ে না বা দেখে না। শুধুমাত্র মাত্র বিজ্ঞাপনের সুবিধার্থে এবং উন্নয়নে সংশ্লিষ্টতা বজায় রাখা হয়।
২০০৪ সালে, গুগল মুক্ত উৎসের সফটওয়্যার প্রকল্প হোষ্টিং করা শুরু করে যার নাম গুগল কোড। এটি ডেভেলপারদের ডেভেলপমেন্টের প্রোগ্রামগুলো বিনা খরচে ডাউনলোড করার সুযোগ দেয়। গুগল ড্রাইভ, গুগলের আরেকটি উৎপাদনশীল পণ্য, ব্যবহারকারীদের ডকুমেন্ট তৈরি, সম্পাদনা এবং সমন্বয় করতে সহায়তা করে অনলাইনে যা কিনা মাইক্রোসফট ওয়ার্ডের মতই। এই সেবাটিকে আসলে ডাকা হত রাইটলি নামে কিন্তু গুগল ৯ মার্চ ২০০৬ সালে একে অর্জন করে এবং এটিও আমন্ত্রণ নির্ভর করে ছাড়া হয় । কিনে নেয়ার পর ৬ই জুন গুগল পরীক্ষামূলক স্প্রেডশীট সম্পাদনার প্রোগ্রাম তৈরি করে। যা অক্টোবরের ১০ তারিখে গুগল ডকসের সাথে সমন্বয় করা হয়।
গুগল ফর ওয়ার্ক হল একটি গুগলের সেবা যা গুগল পণ্যের পরিবর্তনযোগ্য ব্যবসায়িক সংস্করণ প্রদান করে ক্রেতাদের দেয়া ডোমেইন নাম ব্যবহার করে। এটির মধ্যে আছে বেশকিছু ওয়েব এ্যাপ্লিকেশন যা গতানুগতিক অফিস প্যাকেজের মতই। যেমন জিমেইল, হ্যাঙ্গআউটস, গুগল ক্যালেন্ডার, গুগল ড্রাইভ, গুগল ডকস, গুগল শীটস, স্লাইডস, গুগল গ্রুপস, গুগল নিউজ, গুগল প্লে, গুগল সাইটস এবং ভল্ট। এটি ছিল একজন গুগল কর্মী রাজেন শেঠের, ভিশন বা ভবিষ্য স্বপ্ন। তিনিই পরে ক্রোমবুকসের উন্নয়ন করেন।
এন্টারপ্রাইজ পরিষেবা
১৫ই মার্চ, ২০১৬-য় গুগল গুগল অ্যানালিটিক্স ৩০০ স্যুট, "এন্টারপ্রাইজ-ক্লাস মার্কেটারদের প্রয়োজনের জন্য বিশেষত ডিজাইন করা ইন্টিগ্রেটেড ডেটা এবং মার্কেটিং অ্যানালিটিক্যালস প্রোডাক্টস" চালু করার ঘোষণা দেয়, যা গুগল ক্লাউড প্ল্যাটফর্ম-এ বিগকুয়ারির সাথে সংহত করা যায়। অন্যান্য জিনিসের মধ্যে স্যুটটি "এন্টারপ্রাইজ শ্রেণির বিপণনকারীদের" "সম্পূর্ণ গ্রাহক ভ্রমণ" দেখতে, "দরকারী অন্তর্দৃষ্টি" তৈরি করতে এবং "সঠিক ব্যক্তির কাছে আকর্ষক অভিজ্ঞতা সরবরাহ করা" সহায়তা করার জন্য ডিজাইন করা হয়েছে। দ্য ওয়াল স্ট্রিট জার্নালের জ্যাক মার্শাল লিখেছেন যে, স্যুটটি অ্যাডোব, ওরাকল, সেলসফোর্স এবং আইবিএম সহ সংস্থাগুলি দ্বারা বিদ্যমান বিপণন ক্লাউডের প্রস্তাবগুলোর সাথে প্রতিযোগিতা করে।
যৌথ কারবার এবং সংস্কৃতি
thumb|২০০৮ সালে পূর্বের সিইও, বর্তমানে গুগলের চেয়ারম্যান [[এরিক এমারসন|এরিক স্মিডট সঙ্গে আছেন সহপ্রতিষ্ঠাতা সের্গেই ব্রিন এবং ল্যারি পেজ (বাম থেকে ডানে)|alt=একসাথে বসে আছেন এরিখ স্কমিডট, সের্গেই ব্রিন এবং ল্যারি পেজ]]
কর্মী
২০১৩ সালে অধীনস্থ মোটরোলা কোম্পানিসহ সব মিলিয়ে গুগলে ৪৭,৭৫৬ জন কর্মী রয়েছে, যাদের মধ্যে ১০,০০০ হাজারেরও বেশি সফটওয়্যার ডেভেলপারগন রয়েছে ৪০টি অফিসে । ২০০৪ সালে কোম্পানিটি প্রথম শেয়ার বাজারে আসার পর এর প্রতিষ্ঠাতা সের্গেই ব্রিন এবং ল্যারি পেজ এবং সিইও এরিখ স্কমিডট অনুরোধ করেন তাদের মূল বেতন যাতে এক ডলারে নামিয়ে আনা হয়। পরবর্তী সময়েও কোম্পানির
র তরফ থেকে তাদের বেতন বৃদ্ধির ব্যাপারটি মানা করা হয়। কারণ প্রাথমিকভাবে তাদের মূল বেতন আসত গুগলের শেয়ার থেকে। ২০০৪ সালের আগেই স্কমিডট $২৫০,০০০ আয় করেন প্রতি বছর এবং পেজ ও ব্রিন প্রত্যেকেই বার্ষিক বেতন পেতেন $১৫০,০০০।
thumb|upright|নতুন কর্মীদের "নুগলারস" ডাকা হয় এবং কাজের প্রথম শুক্রবারে তাদেরকে প্রপেলার বিনি নামক টুপি পরিধান করতে দেয়া হয়।
আর গুগল হচ্ছে প্রথম বড় প্রযুক্তি কোম্পানি যারা তাদের কর্মচারীদের বিনামূল্যে খাবার পরিবেশন করে। তাছাড়া, কর্মচারীদেরকে তাদের পোষা কুকুর অফিসে নিয়ে আসতে দেয়া হয়।
ও. আর. রামচন্দ্রন
'''ও. আর. রামচন্দ্রন''' ছিলেন একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। ১৯৯১ সালের নির্বাচনে কুম্বম আসন থেকে ভারতীয় জাতীয় কংগ্রেসের প্রার্থী এবং ১৯৯৬ ও ২০০১ সালের নির্বাচনে তামিল মাণিলা কংগ্রেসের (মোপনার) প্রার্থী হয়ে তিনি তামিলনাড়ু বিধানসভায় নির্বাচিত হয়েছিলেন।
বাংলাদেশ আর্মি এভিয়েশন গ্রুপ
বাংলাদেশ আর্মি এভিয়েশন গ্রুপ হচ্ছে বাংলাদেশ সেনাবাহিনীর উডয়ন শাখা। এই ইউনিটটি সেনাবাহিনীর সকল উড্ডয়ন অভিযান পরিচালনা করে এবং সেনাবাহিনীর সব ধরনের বিমান পরিচালনার পদ্ধতি নির্ধারন, জনবল নিয়োগ ও অন্যান্য কার্যাবলীর জন্য রূপরেখা প্রণয়নের জন্য দায়িত্বপ্রাপ্ত।
জন্ম
১৯৭৮ সালের ১ জানুয়ারি এই ইউনিটটি আর্মি এভিয়েশন ফ্লাইট নামে যাত্রা শুরু করে। শুরুতে আর্মিএভিয়েশনের নিজস্ব বৈমানিক প্রশিক্ষণের ব্যবস্থা ছিল না। সেসময় বাংলাদেশ বেসামরিক বিমান চলাচল কর্তৃপক্ষ আর্মি এভিয়েশনের বৈমানিকদের প্রশিক্ষণে এগিয়ে আসে। ১৯৭৮ সালে ইরান সরকার কর্তৃক উপহার হিসেবে প্রদত্ত দুইটি বেল ২০৫ হেলিকপ্টার ছিল আর্মি এভিয়েশনের প্রথম বিমান। ১৯৭৯ সালের ৭ সেপ্টেম্বর এই ইউনিটকে আর্মি এভিয়েশন স্কোয়াড্রন-এ উন্নীত করা হয়। ১৯৮০ সালের ১৫ জুলাই নাগাদ ইউনিটের শক্তি রেজিমেন্ট পর্যায়ে উন্নীত হয় এবং নতুন নামকরণ করা হয় আর্মি এয়ার রেজিমেন্ট। ১৯৮২ সালে চারটি সেসনা ১৫২ বিমান এই রেজিমেন্টে যুক্ত হয় যা ছিল আর্মি এভিয়েশনের প্রথম স্থির ডানার বিমান। ১৯৮৩ সালে একটি পাইপার পিএ-৩১টি বিমান ক্রয় করা হয় যা মূলত ভিআইপি পরিবহনের কাজে ব্যবহৃত হত। ১৯৯৫ সালের ২৭ নভেম্বর এই ইউনিটকে আর্মি এভিয়েশন নামে পূনঃনামকরণ করা হয়। পরবর্তিতে এই বাহিনীতে তিনটি বেল ২০৬ হেলিকপ্টার ও একটি সেসনা ২০৮ বিমান যুক্ত হয়। ২০১২ সালের ২০ মার্চ এই বাহিনীকে আর্মি এভিয়েশন গ্রুপ নামকরণ করা হয়।
বর্তমান
বর্তমানে আর্মি এভিয়েশনের জনবল ২০৪ জন যার মধ্যে রয়েছে ৩০+ পাইলট। বাংলাদেশ সেনাবাহিনীর যেকোন কোরের সদস্যরা প্রয়োজনীয় যোগ্যতা ও যথাযথ প্রশিক্ষণের মাধ্যমে এই ইউনিটে যোগ দিতে পারে। ফোর্সেস গোল ২০৩০ এর আওতায় অন্য সব বাহিনী এবং ইউনিটের মত আর্মি এভিয়েশন গ্রুপেরও আধুনিকায়ন ও সম্প্রসারণ চলমান রয়েছে। এর আওতায় আর্মি এভিয়েশন যুক্ত হয়েছে ইউরোকপ্টার এএস৩৬৫, এমআই-১৭১এসএইচ এবং কাসা সি ২৯৫ এর মত আধুনিক বিমান ও হেলিকপ্টার। সম্প্রতি অস্ট্রিয়া থেকে ছয়টি ডায়মন্ড ডিএ৪০ প্রশিক্ষণ বিমান ক্রয় করা হয়েছে যার চারটি ইতোমধ্যেই দেশে এসে পৌছেছে।
২০২০ সালের ২ মার্চ লালমনিরহাট বিমানবন্দরে একটি নতুন ঘাটির উদ্বোধন করা হয়েছে যা তেজগাঁও বিমানবন্দরের পর আর্মি এভিয়েশনের দ্বিতীয় ঘাটি। এই ঘাটিতে আর্মি এভিয়েশনের প্রশিক্ষণ কেন্দ্র, আর্মি এভিয়েশন ট্রেইনিং স্কুল এর জন্য বিশেষায়িত অবকাঠামো রয়েছে।
আর্মি এভিয়েশন মেইনটেনেন্স ওয়ার্কশপ
এই ইউনিটটি আর্মি এভিয়েশনের বিমানগুলোর রক্ষণাবেক্ষণের দায়িত্বে নিয়োজিত। শুরুতে বাংলাদেশ বিমান বাহিনীর জনবল দ্বারা আর্মি এভিয়েশনের বিমানের রক্ষণাবেক্ষণের কাজ করা হত। পরে সেনাবাহিনী তাদের নিজস্ব জনবল নিয়ে আলাদা রক্ষনাবেক্ষণ ইউনিট প্রতিষ্ঠা করে।
ভবিষ্যৎ আধুনিকায়ন পরিকল্পনা
বাংলাদেশ সরকার আর্মি এভিয়েশন গ্রুপের জন্য একটি পুনর্গঠন পরিকল্পনা হাতে নিয়েছে। এই পরিকল্পনা অনুসারে আর্মি এভিয়েশন গ্রুপের নতুন নাম হবে আর্মি এভিয়েশন। ইউনিটের মোট জনবল ২০৪ থেকে বৃদ্ধি করে ৭০৪ জনে উন্নীত করা হবে। ২০২১ সাল নাগাদ আর্মি এভিয়েশনের ব্যবহৃত বিমানের সংখ্যা দাড়াবে ২৬টিতে। ১৪৭ জনবলের আর্মি এভিয়েশন মেইনটেনেন্স ওয়ার্কশপকে পুনর্গঠন করে ৪৯০ জনবলের আর্মি এভিয়েশন ইঞ্জিনিয়ারিং ওয়ার্কশপ গঠিত হবে। সেনাবাহিনীতে একটি উড্ডয়ন পরিদপ্তরও স্থাপন করা হবে।
সেরাজুল হক
'''ডা. সেরাজুল হক''' (অজানা-২৮ অক্টোবর ১৯৯৪) বাংলাদেশ জাতীয়তাবাদী দলের রাজনীতিবিদ ও চিকিৎসক। তিনি বিলুপ্ত জামালপুর-৮ ও শেরপুর-৩ আসনের সাবেক সংসদ সদস্য।
জীবনী
সেরাজুল হক সালে ২৮ অক্টোবর ১৯৯৪ সালে সংসদ সদস্য থাকা অবস্থায় সড়ক দুর্ঘটনায় মৃত্যুবরণ করেন।
পান্ডুয়া
পান্ডুয়া প্রাচীন লাউড় রাজ্যের অধীন পরিচালিত খণ্ড রাজ্যের নাম। বর্তমান সুনামগঞ্জ জেলার জগন্নাথপুর উপজেলায় পান্ডুয়া রাজ্যের অবস্থান ছিল বলে বিভিন্ন ইতিহাস গ্রন্থে উল্লেখ আছে। লাউড়ের রাজা রাজা বিজয় মাণিক্য পান্ডুয়া রাজ্য প্রতিষ্ঠা করেন বলে ঐতিহাসিক অচ্যুতচরণ চৌধুরী তত্ত্বনিধি শ্রীহট্টের ইতিবৃত্ত গ্রন্থে লিখেন। পান্ডুয়া রাজ্যের রাজকীয় সিকি মুদ্রা থেকে প্রাপ্ত প্রমাণ অনুযায়ী, পান্ডুয়া রাজ্যের প্রতিষ্টাকাল দ্বাদশ শতাব্দির শেষার্ধে ছিল বলে ধরা হয়। রাজা বিজয় মাণিক্যের রাজত্ব কালে বঙ্গের ব্রাহ্মণরা রাজা বল্লান সেন কর্তৃক অপমানিত হয়ে লাউড় রাজ্যে আশ্রয় নেয়। রাজা বিজয় মাণিক্য জগন্নাথপুর অঞ্চলে বিভিন্ন স্থানে ঐ ব্রাহ্মদের স্থাপনা গড়ে দেন। তত্ত্ব অনুসন্ধানে জানা যায়, রাজা বিজয় মাণিক্য ব্রাহ্মণ ভক্ত ছিলেন। তিনি জগন্নাথ মিশ্র নামে দৈব্য শক্তি সম্পন্য জৈনক ব্রাহ্মণকে দিয়ে দেবার্চনায় বাসুদেব মন্দির নির্মাণ করান। পান্ডুয়া রাজ্য পরবর্তীকালে জগন্নাথ মিশ্র ব্রাহ্মণের নামানুসারে জগন্নাথপুর রাজ্য হিসেবে খ্যাত হয়ে ওঠে। প্রাচীন পান্ডুয়া রাজ্য বর্তমানে একটি নগর, যা পেরুয়া নামে অবহিত হচ্ছে।
২০২১–২২ বাংলাদেশ ক্রিকেট দলের নিউজিল্যান্ড সফর
বাংলাদেশ পুরুষ ক্রিকেট দল ২০২১ সালের জানুয়ারি মাসে দুটি টেস্ট ম্যাচ খেলার জন্য নিউজিল্যান্ড সফর করে।  টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়।  নিউজিল্যান্ডে যাতায়াতের সময় কোভিড-১৯ সংক্রান্ত জটিলতার কারণে ২০২১ সালের সেপ্টেম্বর মাসে সফরের সূচি সামান্য পিছিয়ে আনা হয়।  প্রাথমিকভাবে সফরের সূচিতে তিনটি টোয়েন্টি২০ আন্তর্জাতিক (টি২০আই) ম্যাচ রাখা হয়েছিল। কিন্তু পরবর্তীতে নিউজিল্যান্ড ক্রিকেট দ্বারা সফরের সূচি ঘোষিত হওয়ার সময় সে ম্যাচগুলো বাদ দেয়া হয়।
সিরিজের প্রথম টেস্টে বাংলাদেশ ৮ উইকেটে জয়লাভ করে, যেটি ছিল নিউজিল্যান্ডের বিপক্ষে বাংলাদেশের প্রথম টেস্ট জয় এবং নিউজিল্যান্ডের মাটিতে নিউজিল্যান্ডের বিরুদ্ধে বাংলাদেশের প্রথম আন্তর্জাতিক ম্যাচ জয়। দ্বিতীয় টেস্টে নিউজিল্যান্ড জয়ী হয়ে সিরিজে ১–১ সমতা আনতে সক্ষম হয়।
দলীয় সদস্য
সাকিব আল হাসানকে প্রাথমিকভাবে বাংলাদেশের দলে রাখা হয়েছিল, কিন্তু পরবর্তীতে তিনি বাংলাদেশ ক্রিকেট বোর্ড (বিসিবি)-এর অনুমতি নিয়ে দল থেকে নিজের নাম প্রত্যাহার করে নেন। তাঁর বদলি হিসেবে ফজলে মাহমুদকে দলে নেয়া হয়।
প্রস্তুতিমূলক ম্যাচ
টেস্ট সিরিজের আগে দুটি প্রস্তুতিমূলক ম্যাচ খেলা হওয়ার কথা ছিল। কিন্তু নিউজিল্যান্ডে বাংলাদেশ দলের কোয়ারেন্টিন সংক্রান্ত জটিলতার কারণে প্রথম ম্যাচটি বাতিল করা হয়।
দিয়েগো মিলিতো
দিয়েগো আলবের্তো মিলিতো (Diego Alberto Milito) একজন আর্জেন্টিনীয় ফুটবলার, যিনি স্ট্রাইকার হিসেবে ইতালীয় ক্লাব ইন্তারনাজিওনালে এবং আর্জেন্টিনা জাতীয় দলের হয়ে খেলেন। ১০ বছরের পেশাদার কর্মজীবনে পরিসংখ্যাকিয়ভাবে তিনি প্রতি দুইটি খেলায় একটি করে গোল করেন। ২০০৯-১০ মৌসুমে ইন্টার মিলানের ট্রেবল জয়ে তারই সবচেয়ে বেশি ভূমিকা ছিল। ওই মৌসুমে চ্যাম্পিয়নস লীগের ফাইমালে তিনি দুইটি গোলে অবদান রাখেন।
তার জন্ম ১২ জুন ১৯৭৯। তার ডাকনাম El Príncipe (রাজকুমার)। উরুগুয়ের প্রাক্তন ফুটবলার এঞ্জো ফ্রান্সেসকোলির সাথে তার শারীরিক সাদৃশ্যের কারণে তাকে এই নামে ডাকা হয়। ফ্রান্সেসকোলিকেও এই নামে ডাকা হত।
১৭৯৯
১৭৯৯ গ্রেগরীয় বর্ষপঞ্জির একটি সাধারণ বছর।
অক্টোবর-ডিসেম্বর
1751 – 1800
হাম ভি ইনসান হে (১৯৪৮-এর চলচ্চিত্র)
হাম ভি ইনসান হে (বাংলা: আমরা মানুষও ) ১৯৪৮ সালে ফানি মজুমদার পরিচালিত বলিউড চলচ্চিত্র এবং দেব আনন্দ, রামালা দেবী এবং আমির বানু অভিনীত। এটি বক্স অফিসে সাফল্য অর্জন করেছিল।
রয়্যাল বায়োস্কোপ কোম্পানি
দ্য রয়্যাল বায়োস্কোপ কোম্পানি বাংলার তথা ভারতের প্রথম চলচ্চিত্র নির্মাণ সংস্থা। হীরালাল সেন তার ভাই মতিলাল এবং দেবকীলাল সেন সহ ভোলানাথ গুপ্তের সহযোগিতায় ১৮৯৮ খ্রিস্টাব্দে নিজস্ব চলচ্চিত্র নির্মাণ সংস্থা গড়ে তোলেন। সূচনা লগ্নে তিনি লন্ডনের ওয়ারউইক ট্রেডিং সংস্থা থেকে কেনা একটি আরবান বায়োস্কোপ ব্যবহার করেছিলেন। ক্লাসিক থিয়েটারের মঞ্চায়ন আলিবাবা নাটকের কিছু অংশ ক্যামেরাবন্দি করে তিনি ১৮৯৮ খ্রিস্টাব্দের ৪ এপ্রিল কলকাতার  ক্লাসিকে প্রথম বায়োস্কোপ দেখান। এরপর থিয়েটার ব্যক্তিত্ব অমরেন্দ্রনাথ দত্তের সংস্পর্শে এসে তিনি প্রথম পূর্ণাঙ্গ নাটক ‘আলিবাবা ও চল্লিশ চোর’-কে ক্যামেরাবন্দি করেছিলেন, যা ১৯০৪ খ্রিস্টাব্দের ২৩ জানুয়ারি ক্লাসিক থিয়েটারে পূর্ণাঙ্গ বায়োস্কোপ তথা চলচ্চিত্র রূপে দেখানো হয়।
ভাজা মাছ
ডান|থাম্ব|250x250পিক্সেল| [[স্যান ডিয়েগো|সান দিয়েগোতে পরিবেশিত লেবু, কেচাপ ও টারটার সসের সাথে ভাজা মাছ ও চিপস।]] ভাজা মাছ হল কোন মাছ বা শেলফিশ যা ভাজা করে প্রস্তুত করা হয়। প্রায়শই, মাছ ভাজা ও পরিবেশন করার আগে ময়দার গোলা, ডিম ও ব্রেডক্রাম্ব, ময়দা, বা ভেষজ ও মশলা দিয়ে ঢেকে দেওয়া হয় এবং প্রায়শই লেবুর টুকরো দিয়ে পরিবেশন করা হয়।
বিশ্বের অনেক জায়গায় মাছ ভাজা হয় এবং অনেক রান্নায় ভাজা মাছ একটি গুরুত্বপূর্ণ খাবার। অনেক সংস্কৃতিতে, ভাজা মাছ ঐতিহাসিকভাবে পেসকাডো ফ্রিটো এবং ইংল্যান্ডের ঐতিহ্যবাহী মাছ ও চিপস পদ থেকে উদ্ভূত হয়েছে, যা এটি অনুপ্রাণিত করতে পারে। দ্বিতীয় রান্নাটি যুক্তরাজ্য এবং এর প্রাক্তন ও বর্তমান উপনিবেশগুলির একটি প্রধান টেক-আউট পদ হিসাবে রয়ে গেছে। কড দিয়ে তৈরি ভাজা মাছ পিঠা (এবং অন্যান্য সাদা মাছ, যেমন হ্যাডক, হ্যালিবুট বা হোয়াইটিং) মার্কিন মুদি দোকানের হিমায়িত খাদ্য বিভাগে ব্যাপকভাবে পাওয়া যায়। লং জন সিলভার, স্কিপারস, ক্যাপ্টেন ডি ও আর্থার ট্রেচার হল সুপরিচিত উত্তর আমেরিকান রেস্তোরাঁ যেগুলিতে তাদের প্রধান খাদ্য উপস্থাপনা হিসাবে ভাজা মাছ পরিবেশন করে। মাগুর মাছও একটি প্রচলিত খামার-উত্থাপিত মাছ যা প্রায়শই সারা বিশ্বে ভাজা পরিবেশন করা হয়। ফ্রান্সের একটি সর্বোত্তম ভাজা মাছের প্রস্তুতপ্রণালী হল সোল মেউনিয়ের।
স্বাস্থ্যে প্রভাব
ভাজা মাছ কার্ডিওভাসকুলার রোগের ঝুঁকির সাথে যুক্ত। আমেরিকান খাদ্য ও ঔষধ প্রশাসন এবং ব্রিটিশ জাতীয় স্বাস্থ্য পরিষেবা পরামর্শ দিয়েছে যে ভাজার চেয়ে গরমে সিদ্ধ করা বা ভাপানো মাছ একটি স্বাস্থ্যকর বিকল্প।
অন্যান্য রান্নার পদ্ধতির তুলনায় মাছ ভাজার ফলে ডকোসাহেক্সায়েনোইক অ্যাসিড (ডিএইচএ) ও ইকোসাপেন্টাইনয়িক অ্যাসিড (ইপিএ) হ্রাস পায়।
দিবাকর ঘরামি
দিবাকর ঘরামি বাঁকুড়া জেলার সোনামুখী বিধানসভা কেন্দ্রের ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি সোনামুখী বিধানসভা কেন্দ্র থেকে পশ্চিমবঙ্গ বিধানসভার সদস্য হিসাবে নির্বাচিত হন।    তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের ডঃ শ্যামল সাঁতরা কে ১০,৮৮৮ ভোটে পরাজিত করেছিলেন।
পল রোমার
পল মাইকেল রোমার (Paul Michael Romer; জন্ম ৬ই নভেম্বর, ১৯৫৫) একজন মার্কিন অর্থনীতিবিদ ও নীতি উদ্যোক্তা। তিনি বস্টন কলেজের অর্থনীতি বিভাগের অধ্যাপক। রোমার বিশ্ব ব্যাংকের প্রধান অর্থনীতিবিদ হিসেবে দায়িত্ব পালন করার জন্য এবং ২০১৮ সালে উইলিয়াম নর্ডহাউসের সাথে যৌথভাবে অর্থনীতিতে নোবেল স্মারক পুরস্কার লাভের জন্য পরিচিত। অন্তর্জাত প্রবৃদ্ধি তত্ত্ব বিষয়ে গবেষণাকর্মের জন্য তিনি ঐ পুরস্কার লাভ করেন। এছাড়া তিনি গাণিতিক ধূম্রজাল তথা "ম্যাথিনেস" শব্দটি প্রবর্তন করেন, যা দিয়ে অর্থনৈতিক গবেষণাতে গণিতের অপব্যবহারকে নির্দেশ করা হয়।
ভবিষ্যপুরাণ
থাম্ব|ভবিষ্য পুরানের একটি পাতা ভবিষ্য পুরাণ (সংস্কৃত: भविष्य पुराण ' ) অষ্টাদশ হিন্দুপুরাণের অন্যতম তথা একটি গুরুত্বপূর্ণ হিন্দু শাস্ত্রগ্রন্থ। এই পুরাণ সংস্কৃতে লিখিত এবং সাধারণ বিশ্বাস অনুযায়ী বেদ-সংকলক ব্যাসদেব এই গ্রন্থের রচয়িতা। ভবিষ্য পুরাণ নামকরণের মধ্যেই স্পষ্ট এই পুরাণের মূল উপজীব্য বিষয় ভবিষ্যৎ সংক্রান্ত ভাববাণী বা ভবিষ্যদ্বাণী। এই গ্রন্থ পুরাণ' (সংস্কৃত: पुराण, অর্থাৎ "পুরাকালের কাহিনি") বলে বিবেচিত হলেও, খুব অল্পসংখ্যক কিংবদন্তির কথাই এখানে উল্লিখিত। এই পুরাণ সেই সকল পুরাণগ্রন্থের অনুরূপ যেখানে অতীত কালের রাজবৃত্তান্ত বর্ণনার সঙ্গে সঙ্গে ভবিষ্যৎ রাজাদের রাজত্বকালের ভবিষ্যদ্বাণী করা হয়েছে। তবে, এর ভবিষ্যতবাণী'' নামক বিস্তৃত অংশটি আধুনিক যুগের সংযোজন হওয়ায় এটি প্রকৃতপক্ষে অখণ্ড ভবিষ্যপূরাণের কোন অংশ নয়।
যেসকল উপাদান নিয়ে এই পুরাণ রচিত, তার মধ্যে যেমন রয়েছে বহু প্রাচীন উপাদান, তেমনই রয়েছে অপেক্ষাকৃত সাম্প্রতিক কালের উপাদানও। প্রাপ্ত পাঠের একাংশ মনুস্মৃতি থেকে গৃহীত হয়েছে; তার মধ্যে রয়েছে বিশ্বসৃষ্টির বিবরণও। শংকরসংহিতা-র  শিবরহস্যখণ্ড  অনুসারে এই পুরাণ দশটি প্রধান শৈব পুরাণের অন্যতম। পদ্ম পুরাণ বর্ণিত তিন গুণভিত্তিক শ্রেণীবিভাজন প্রথা অনুসারে এই পুরাণ রজোগুণাত্মক; কারণ এই পুরাণের কেন্দ্রীয় দেবতা ব্রহ্মা।
পাণ্ডুলিপি
বোম্বে সংস্করণে পাওয়া যায়:
কিছু পাণ্ডুলিপির পাঠে পর্ব নেই কিন্তু বিভিন্ন সংখ্যক অধ্যায় রয়েছে। ভবিষ্য পুরাণ কয়েকটি পাণ্ডুলিপি অনুসারে এই গ্রন্থটির পাঁচটি পর্ব বা খণ্ড। কিন্তু বর্তমান প্রাপ্ত পাঠভিত্তিক মুদ্রিত সংস্করণে চারটি খণ্ড দেখা যায় ( ব্রাহ্ম, মধ্য, প্রতিসর্গ, ও উত্তর)। এই চারটি খণ্ড বিষয়গতভাবে পৃথক ও ভিন্ন ভিন্ন সময়কালে রচিত।
রচনাকাল ও বিষয়বস্তু
খ্রিস্টীয় পঞ্চম শতাব্দীর ভূমি অনুদানের রেকর্ডে ভবিষ্য পুরাণের যেসব শ্লোক রচিত হয়েছে বলে নথিবদ্ধ হয়েছে, সেগুলো শুধুমাত্র পদ্ম, ভবিষ্য ও ব্রহ্ম পুরাণে পাওয়া যায়। এই ভিত্তিতে ১৯১২ সালে পারগিটার এই বিশেষ পুরাণগুলিকে খ্রিস্টীয় শতাব্দীর গোড়ার দিকে অর্পণ করেছিলেন। মরিজ উইন্টারনিৎজ মনে করেন, উদ্ধৃতি হিসেবে গৃহীত লেখ ও পুরাণ উভয় ক্ষেত্রে উল্লিখিত এই শ্লোকগুলি সম্ভবত ধর্মরাষ্ট্রসমূহের পূর্ববর্তী এবং তাই এগুলির ভিত্তিতে কোনো কালানুক্রমিক তালিকা প্রস্তুত সম্ভব নয়।
তার মতে, ভবিষ্য পুরাণ শিরোনামে যেসব পুথি আমাদের হস্তগত হয়েছে, তা নিঃসন্দেহে আপস্তম্বীয় ধর্মসূত্র গ্রন্থে উদ্ধৃত মূল ভবিষ্য পুরাণের সেই প্রাচীন কীর্তি নয়।  আপস্তম্বীয় ধর্মসূত্র-এ একটি উদ্ধৃতি ভবিষ্য পুরাণ -এর নামাঙ্কিত; কিন্তু উক্ত পুরাণের প্রাপ্ত কোনো পাঠে তা পাওয়া যায় না।
ভবিষ্য পুরাণের চার পর্বের রচনার বিভিন্ন তারিখ রয়েছে যা এখন স্বীকৃত। পৌরাণিক শাস্ত্রসমূহের প্রক্ষিপ্ত হয়ে পড়া বৈশিষ্ট্যের কারণে সঠিক রচনাকাল নির্ধারণ করা অসম্ভব বলে পৌরাণিক পণ্ডিতরা ক্রমশ একমত হয়েছেন। গুস্তাভ গ্লেসার দেখিয়েছেন, ভবিষ্য পুরাণের টিকে থাকা পাণ্ডুলিপিগুলি মূল ভবিষ্য পুরাণের প্রাচীন বা মধ্যযুগীয় সংস্করণও নয়।
ব্রাহ্মপর্ব
এই পর্বের বৃহত্তর অংশ জুড়ে আছে ব্রাহ্মণ্য ক্রিয়াকর্ম, বর্ণের কর্তব্য, কয়েকটি সর্পকেন্দ্রিক কিংবদন্তি ও অন্যান্য বিষয়ের বিবরণ। এতে রয়েছে নারীর কর্তব্য, মানুষের সু ও কুলক্ষণ এবং ব্রহ্মা, গণেশ, স্কন্দ ও সর্পপূজার পদ্ধতি। একটি বৃহৎ অংশে "শাকদ্বীপ" (সম্ভবত সিথিয়া) নামক স্থানের সূর্যপূজার কথাও।
মধ্যপর্ব
ভবিষ্য পুরাণ-এর চারটি খণ্ডের মধ্যে মধ্যপর্ব এমন একটি খণ্ড যার উল্লেখ অন্যত্র পাওয়া যায় না। রাজেন্দ্র হাজরা এই অংশটিকে "তান্ত্রিক উপাদানসমৃদ্ধ এক পরবর্তীকালীন অঙ্গযোজন" বলে উল্লেখ করেছেন।
প্রতিসর্গপর্ব
এই পর্বে ১০০টি অধ্যায় রয়েছে, যেখানে রাজা ও ঋষিদের বংশতালিকা এবং ভবিষ্যদ্বাণীর মতো বিষয় নিয়ে বলা হয়েছে। এটি মূলত বিশ্ব ইতিহাস হিসাবে লেখা। এর প্রথম এবং দ্বিতীয় খণ্ডে প্রাচীন কাল, তৃতীয় খন্ড মধ্যযুগ এবং চতুর্থ খণ্ড নবযুগের সাথে সম্পর্কিত। এই পাঠ্যাংশতে দ্বাদশ শতাব্দির পরবর্তী সময়ে ভারত অঞ্চল গঠিত লুণ্ঠন এবং বড় গণহত্যা অন্তর্ভুক্ত রয়েছে, যার মধ্যে ৩।৪।৬ শ্লোকে তৈমুর-তাম্বুরলং-এর গণহত্যা অন্তর্ভুক্ত রয়েছে (পাঠ্যটিতে তাকে তিমিরলিঙ্গ বা "অন্ধকারের প্রতিক" বলা হয়েছে)। আলফ হিল্টেবিটেল বলেছেন, ঐতিহাসিক চরিত্রগুলির সাথে যাদের ধারণা রয়েছে এবং রচনাগুলি একাদশ ও চতুর্দশ শতাব্দির মধ্যে ভারতকে প্রভাবিত করেছিল। এতে মুঘল ইতিহাস সম্পর্কে সমালোচনামূলক মন্তব্য রয়েছে (পাঠগুলিতে তাদের "মুকুল" বলা হয়েছে) এবং একজন মহামদের কথা বলা হয়েছে যিনি ছিলেন আরবের "ম্লেচ্ছ"দের শেষ নবী। এ থেকে বুঝা যায় এই অংশটি চতুর্দশ শতাব্দির পরে ভালভাবে লেখা হয়েছিল। ভবিষ্য পুরাণের এই পর্বের রচয়িতা ইংরেজি বাইবেল এবং আরবি ইসলামী গ্রন্থ উভয়ই জানেন বলে মনে হয় মনে হয়, তবে এখানে ব্যবহৃত অনেক শব্দই আরবি শব্দ ও নাম থেকে উদ্ভূত হয়েছে, ইংরেজি উৎস থেকে তেমন ব্যবহৃত হয়নি। সুতরাং, পাঠ্যের এই অংশটি অবশ্যই মুঘল সাম্রাজ্যের উত্থানের পর এবং ভারতে আরবি উৎস প্রাপ্তির পর রচিত হয়েছিল। এই অংশটি বহু পণ্ডিতকে ভবিষ্য পুরাণের গ্রহণযোগ্যতা নিয়ে প্রশ্ন তুলতে পরিচালিত করেছে এবং এই পুরাণগুলি প্রামাণিক ধর্মগ্রন্থ হিসেবে গৃহীত হয়নি, বরং ইতিহাসের একটি সাক্ষ্য যা ক্রমাগত সংশোধিত হয়েছিল।
আলফ হিল্টেবিটেলের মতে, অষ্টাদশ শতাব্দীর দ্বিতীয় চতুর্থাংশে মুঘলদের পাঠ্যের ইতিহাসের জন্য একটি শুরু বিন্দু হিসাবে চিহ্নিত করে কারণ এর ৩।৪।২২ শ্লোকে নাদির শাহ (তাকে দৈত্য নাদিরা বলা হয়েছে) এবং মুহাম্মদ শাহের কথা উল্লেখ করেছে। এই অষ্টাদশ শতকের মাঝামাঝি সময়ে প্রতিসর্গপর্বের প্রথম খন্ড জেনেসিস-এক্সোডাস ক্রমের ক্ষেত্রেও একটি কথা প্রযোজ্য হবে যেখানে এর লেখক আরবি এবং ইংরেজি উভয় সূত্র সম্পর্কে সচেতন। এছাড়াও, রাণী ভিক্টোরিয়ার প্রাসাদ, কলকাতা এবং অষ্টাদশ শতকের বেশ কয়েকটি ঐতিহাসিক ঘটনার কথা উল্লেখ করে ঊনবিংশ শতকের মাঝামাঝি থেকে শেষের দিকে সমাপ্তি বিন্দু স্থাপন করে। হিলটেবিটেল আরও বলেছেন, ভবিষ্য পুরাণের এই অংশটি সম্ভবত ঊনবিংশ শতকে রচিত হয়েছিল।
প্রতিসর্গপর্ব প্রসঙ্গে হাজরা বলেছেন:
ভবিষ্য পুরাণ-এর(এক।১।২-৩) অন্তর্গত হলেও প্রতিসর্গপর্ব আদম, নোয়া, যাকুতা, তৈমুরলঙ, নাদিরশাহ, আকবর (দিল্লীশ্বর), জয়চন্দ্র... ও আরও অনেকের কথা বলে। ভারতে ব্রিটিশ শাসনের কথাও এ গ্রন্থ জানে, এমনকি কলকাতা ও পার্লামেন্টের কথাও উল্লেখ করে।
এ কে রামানুজন একটি " যথাযথভাবে হালনাগাদকৃত ভবিষ্য পুরাণ" গ্রন্থে খ্রিস্ট, মুসা ও রানি ভিক্টোরিয়ার উল্লেখ পেয়েছেন। একে তিনি এই বলে ব্যাখ্যা করেন যে:
চতুর বক্তব্য ও অনুশাসন প্রয়োগ করার পর পর প্রচেষ্টার পরও বলতেই হয় যে পুরাণগুলি মুক্ত ব্যবস্থার অন্তর্গত।
উত্তরপর্ব
ভবিষ্য পুরাণ-এর সঙ্গে সংযুক্ত হলেও উত্তরপর্ব-কে সাধারণভাবে ভবিষ্যোত্তর পুরাণ নামে একটি স্বাধীন রচনা হিসেবে উপপুরাণগুলির অন্তর্ভুক্ত করা হয়। ভবিষ্যোত্তর পুরাণ মুখ্যত কিছু কিংবদন্তি ও লোককথা সংবলিত ধর্মীয় রীতিনীতির হাতবই। রাজেন্দ্র হাজরা একে "বিভিন্ন সূত্র থেকে গৃহীত একটি অসংবদ্ধ উপাদানসংগ্রহ" বলে উল্লেখ করেছেন। এই গ্রন্থে পুরাণের পাঁচটি চিরাচরিত বৈশিষ্ট্য উপেক্ষিত হয়েছে। কিন্তু বিভিন্ন ধর্মসম্প্রদায়, উৎসব এবং সমাজতাত্ত্বিক ও ধর্মীয় দৃষ্টিকোণে এই অংশ যথেষ্টই সমৃদ্ধ।
প্রভাবিত হওয়া
ইন্ডোলজিস্ট থিওডর অফ্রেচট বোম্বে পাণ্ডুলিপি সংস্করণটিকে আধুনিক যুগের "সাহিত্যিক প্রতারণা" হিসাবে উল্লেখ করেছিলেন যা প্রথম দিকের মিশনারিদের দ্বারা ভারতে আনা পেন্টাটিউচ (বাইবেল) থেকে উদ্ধৃতাংশ চুরি করে। গুস্তাভ গ্লেসারের মতে, এটিকে "প্রতারণা" হিসাবে বিবেচনা করা উচিত নয় কারণ পুরাণের শ্লোক বিভিন্ন ধরনের উৎস থেকে এই ধরনের ঋণ, প্রক্ষিপ্তকরণ এবং সংযোজন করা সাধারণ বিষয়। এভাবেই, ভবিষ্য পুরাণ সেমেটিক, মেসোপটেমীয়, ফার্সি, খ্রিস্টান এবং অন্যান্য উৎস থেকে ধারণা নেয়। এই পুরাণে সংস্কৃত বা প্রাকৃত শব্দের ব্যবহার দ্বারা তা প্রমাণিত হয়, যেমন সন্তে (Sunday থেকে এসেছে), ফার্বরী (ফেব্রুয়ারি থেকে এসেছে), সিক্সটী (Sixty থেকে এসেছ) এবং এধরনের ব্যবহার আরও পাওয়া যায়।
তেঁতুলঝোড়া ইউনিয়ন
তেঁতুলঝোড়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১৫.৫৫ বর্গ কিলোমিটার। ইউনিয়নের রাজফুলবাড়িয়া এলাকায় তেঁতুলঝোড়া ইউনিয়ন পরিষদ কার্যালয় অবস্থিত। ইউনিয়নটিতে পোশাক কারখানাসহ অনেক শিল্প প্রতিষ্ঠান গড়ে উঠেছে।
হরকালী প্রতীহর
হরকালী প্রতিহার হলেন বাঁকুড়া জেলার কোতুলপুর বিধানসভা কেন্দ্রের ভারতীয় জনতা পার্টির একজন ভারতীয় রাজনীতিবিদ। মে,২০২১  সালে তিনি কোতুলপুর বিধানসভা কেন্দ্র থেকে পশ্চিমবঙ্গ বিধানসভার সদস্য নির্বাচিত হয়েছেন ।
১৮০০
১৮০০ গ্রেগরীয় বর্ষপঞ্জির একটি সাধারণ বছর।
জানুয়ারি-মার্চ
1800 সালের 11 ফেব্রুয়ারি উইলিয়াম হার্শেল অবলোহিত বিকিরণ বা IR (infrared radiation/ray) আবিষ্কার করেন।
ফোর্ট উইলিয়াম কলেজ প্রতিষ্ঠিত হয়-১৮০০ সালে।
খড়্গ মল্ল
খড়্গ মল্ল ছিলেন মল্লভূমের দ্বাদশ রাজা। তিনি ৮৪১ থেকে ৮৬২ খ্রিস্টাব্দ পর্যন্ত শাসন করেছিলেন।
ইতিহাস
খড়্গ মল্লর সেনাবাহিনী জয় করার পর তার নামে খড়্গপুর শহরের নামকরণ করা হয়েছিল।
হুমা গান আনমোগালদি
হুমা গান আনমোগালদি মেহবুব খান পরিচালিত একটি বলিউড চলচ্চিত্র। এটি ১৯৪২ সালে মুক্তি পেয়েছিল।
গড়গড়িয়া নদী
গড়গড়িয়া নদী বাংলাদেশের ঠাকুরগাঁও জেলার হরিপুর উপজেলায় অবস্থিত একটি নদী। নদীটির দৈর্ঘ্য ১৫ কিলোমিটার।
এস. কণিথা সম্পথ
'''এস. কণিথা সম্পথ''' (জন্ম: ৫ নভেম্বর ১৯৬৫) একজন ভারতীয় রাজনীতিবিদ এবং ১২তম এবং ১৪তম তামিলনাড়ু বিধানসভা নির্বাচনে যথাক্রমে তিরুপ্পোরুর ও মাদুরন্তকাম আসন থেকে নির্বাচিত হয়েছিলেন। যা তফশিলি জাতির প্রার্থীদের জন্য সংরক্ষিত। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।
২০১৬ সালের নির্বাচনে এই আসন থেকে এস. পুগাঝেঁথি জিতেছিলেন।
সম্পথ ১৯৬৫ সালের ৫ নভেম্বর তিরুবন্নামালাইয়ে জন্মগ্রহণ করেছিলেন। তিনি বিবাহিত এবং তার তিন সন্তান রয়েছে।
গোয়া প্রজা পার্টি
গোয়া প্রজা পার্টি (জিপিপি) গোয়ার একটি আঞ্চলিক রাজনৈতিক দল। দলটি পান্ডুরং রাউত এবং প্রকাশ ফাদতে দ্বারা প্রতিষ্ঠিত হয়েছিল। এর নেতৃত্বে ছিলেন পান্ডুরং রাউত। গোয়া প্রজা পার্টি ২০১৭ সালের গোয়া বিধানসভা নির্বাচনে প্রতিদ্বন্দ্বিতা করার জন্য শিবসেনা, মহারাষ্ট্রবাদী গোমন্তক পার্টি এবং গোয়া সুরক্ষা মঞ্চের সাথে জোট করে। জোট মোট ৪০টি আসনের মধ্যে ৩৩টিতে প্রতিদ্বন্দ্বিতা করেছিল।
সমাবর্তন (হিন্দু দর্শন)
সমাবর্তন (समावर्तन)বা স্নান হিন্দুধর্মের প্রাচীন গ্রন্থের অনুচ্ছেদ যা ব্রহ্মচর্য সময়ের শেষের দিকে সম্পাদিত হয় এবং গুরুকুল থেকে ছাত্রের স্নাতকত্ব অর্জন চিহ্নিত করে। এটি গার্হস্থ্যাশ্রমে প্রবেশের জন্য ব্যক্তির প্রস্তুতির ইঙ্গিত দেয়।
সমাবর্তনে আনুষ্ঠানিক স্নান অন্তর্ভুক্ত। অনুষ্ঠানটি বিদ্যালয়ের সমাপ্তিকে চিহ্নিত করে, কিন্তু বিবাহিত জীবনের শুরুকে বোঝায় না। সাধারণত, ব্রহ্মচর্য পর্যায় থেকে প্রস্থান এবং গার্হস্থ্য পর্যায়ে প্রবেশের মধ্যে উল্লেখযোগ্য সময় অতিবাহিত হয়।
যে এই উত্তরণের আচারটি সম্পন্ন করেন তাকে বিদ্যা-স্নাতক (আক্ষরিক অর্থে, জ্ঞানে স্নান করা, বা বিদ্যায় স্নান করা) এবং যিনি শিক্ষার সাগর পাড়ি দিয়েছেন তার প্রতীক হিসেবে বলে গণ্য করা হয়।
অনুষ্ঠান
অনুষ্ঠানে ছাত্র, শিক্ষক ও অতিথিদের সমাগম হতো। ছাত্রটি শিক্ষকের কাছে তার কাঙ্খিত কোন উপহার চাইত, যা নির্দিষ্ট করতো ছাত্রের সারাজীবনের দায়িত্ব। তারপর, স্নাতক-ধর্মের শিক্ষকের আবৃত্তি ও অগ্নিকাণ্ডের পরে, স্নাতক আনুষ্ঠানিক স্নান করতো। বিদ্যালয়ের কমপক্ষে ১২ বছর পূর্ণ হওয়ার পরে, অর্থাৎ ছাত্রের বয়স প্রায় ২১ বছর বা তার বেশি হলে অনুষ্ঠানটি সম্পন্ন হতো।
তৈত্তিরীয় উপনিষদের শিক্ষাবল্লীর একাদশ অনুবাকে স্নাতক-ধর্ম পাঠের গুরুত্ব এবং স্নাতক সম্পর্কে বর্ণনা উপস্থাপন করা হয়েছে। শ্লোকগুলি স্নাতককে নিজেদের যত্ন নিতে এবং ধর্ম, অর্থ ও কামকে সর্বোত্তম ক্ষমতার জন্য অনুসরণ করতে উপদেশ দেয়। যেমন ১.১১.১ শ্লোকের কিছু অংশে উল্লেখ করা হয়েছে, "সত্য থেকে কখনও ভুল করবেন না, ধর্ম থেকে কখনও ভুল করবেন না, আপনার মঙ্গলকে কখনই অবহেলা করবেন না, আপনার স্বাস্থ্য অবহেলা করবেন না, আপনার সমৃদ্ধিকে অবহেলা করবেন না, স্বাধ্যায় (নিজের অধ্যয়ন) এবং প্রভাচন (বেদের ব্যাখ্যা) অবহেলা করবেন না।"
- তৈত্তিরীয় উপনিষদ, ১.১১.১
- তৈত্তিরীয় উপনিষদ, ১.১১.২
একাদশ অনুবাকের তৃতীয় বিভাগে সমাবর্তনের সমাবর্তনে স্নাতক ছাত্রদের জন্য নৈতিক উপদেশ হিসাবে বিশ্বাস, সহানুভূতি, বিনয় ও প্রফুল্লতার সাথে দাতব্য ও দান করাকে তালিকাভুক্ত করা হয়েছে।
টাইটান (সুপার কম্পিউটার)
টাইটান হচ্ছে বিভিন্ন বিজ্ঞানিক প্রকল্পের জন্য তৈরি একটি [সুপার_কম্পিউটার] যা Cray দ্বারা প্রস্তুত। টাইটানই প্রথম যা 10 petaFLOPS দিয়ে কার্য সম্পাদন করতে পারে। আপগ্রেড শুরু হয়েছিল ২০১১ সালের অক্টোবর মাসে, পরীক্ষামুলক উদ্বোধন করা হয়েছিল ২০১২ সালের অক্টোবর মাসে এবং পাওয়া যায় ২০১৩ সালের শুরুর দিকে। এই আপগ্রেডের প্রাথমিক মুল্য ছিল US$৬০ মিলিয়ন যা United States Department of Energy কর্তৃক অনুদিত হয়।
টাইটান যেকোনো বৈজ্ঞানিক উদ্দেশ্যে পাওয়া যায়। টাইটানে যেকোনো নির্বাচিত কোড অন্য সুপার কম্পিউটারে অবশ্যই সম্পাদনযোগ্য হতে হবে। প্রথমে ছয়টি ভ্যানগার্ড কোড নির্বাচিত হয়েছিল।
ইতিহাস
প্রাথমিক পরিকল্পনা ছিল টাইটানের জন্যে একটি নতুন ১৫,০০০ বর্গ মিটার বিশিষ্ট দালান তৈরি করা। ২০১০ সালের আগ পর্যন্ত বিশেষ সিস্টেম স্থাপনা চূড়ান্ত হয়নি যদিও ২০০৯ সালে Nvidia র সাথে GPUs সরবরাহের চুক্তি সাক্ষরিত হয়েছিল।